
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ίδρυση μόνιμου καταφυγίου θηραμάτων στις θέσεις 


«Κάμπος, Κατούνες, Τραχύ» νήσου Σκύρου. 1 

Τέλη έκδοσης αδειών κυνηγίου γιά το κυνηγετικό έτος 
1993- 1994. . 2 

δετής απαγόρευση κυνηγίου στην πριοχή Κασσιτερω¬ 
τών του Δήμου Σαπών Ροδόπης. 3 

3ετής απαγόρευση κυνηγίου στην περιοχή των λιμνών 
Βόλβης και Κορώνειας του Ν. Θεσσαλονίκης.4 

δετής απαγόρευση κυνηγίου στην περιοχή «ΒΟΥΝΟ 
ΠΛΑΚΩΤΗΣ» νομού Θεσπρωτίας. δ 


Τροποποίηση της 3401 Οδ/23.4.1993 απόφασης του 
Υφυπουργού Γεωργίας «Εφαρμογή προγράμματος 
καταπολέμησης της εχινοκοκκίασης - υδατίδωσης, 
της λύσσας, της λεϊσμανίασης και των άλλων ζωοαν¬ 
θρωπονόσων» (Β’313).. 6 

Αναγνώριση Προστατευόμενης Ονομασίας Προέλευ¬ 


σης ελαιολάδου ΚΟΛΥΜΒΑΡΙ Χανιών Κρήτης. ... 7 

Αναγνώριση Προστατευόμενης Γεωγραφικής Ένδει¬ 
ξης ελαιολάδου ΣΑΜΟΣ. 8 

Αναγνώριση προστατεύμενης ονομασίας προέλευσης 
ελαιολάδου ΠΕΖΑ ΗΡΑΚΛΕΙΟΥ ΚΡΗΤΗΣ. 9 


Αναγνώριση Προστατευόμενης Ονομασίας Προέλευ¬ 
σης Ελαιολάδου ΓΟΤΡΥΣ ΗΡΑΚΛΕΙΟΥ ΚΡΗΤΗΣ. 10 

Συμπλήρωση της αριθμ. Υ4β/3370/12.4.93 απόφαση 
Υπουργού Υγείας, Πρόνοιας και Κοιν. Ασφαλίσεων, 
«Περί προδιαγραφών αεροπορικών μέσων και κριτη¬ 
ρίων λειτουργίας Ιδιωτικών και λοιπών φορέων για 
την άσκηση Ε.Π.Φ.. 11 

Διορθώσεις σφαλμάτων 

Διόρθωση σφάλματος στη αριθμ. Α.Π.Δ1/ΦΑ.38/ 

1632δ/93 κοινή απόφαση των Υπουργών Εθνικής 
Οικονομίας, Οικονομικών, Βιομηχανίας, Ενέργειας 
και Τεχνολογίας και Εμπορίου.12 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 82246/3320 (1) 

Ίδρυση μόνιμου καταφυγίου θηραμάτων στις θέσεις «Κά¬ 
μπος, Κατούνες, Τραχύ» νήσου Σκύρου. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις των άρθρων 263 και 264 παρ. 1,2,3,4 
του Ν.Δ. 86/69, καθώς έχουν αντικατασταθεί με τα άρθρα 
3 και 4 παρ. δ,6,7,8 του Ν. 177/76,8 Π.Δ. 402/88 και της 
αριθ. 414985/29.11.1985 (Φ.Ε.Κ. 757/Β/18.12.1985) 
κοινής απόφασης των Υφυπουργού Εθνικής Οικονομίας 
και Αναπληρωτή Υπουργού Γεωργίας «Μέτρα διαχείρισης 
της άγριας πτηνοπανίδας». 

2. Την αριθ. Υ2015/353362/1.6.1993 (Φ.Ε.Κ. 398/Β/ 
2.6.1993) απόφαση του Πρωθυπουργού και του Υπουρ¬ 
γού Γ εωργίας για την ανάθεση αρμοδιοτήτων στον Υφυ¬ 
πουργό Γ εωργίας Απόστολο Σταύρου. 

3. Το άρθρο 27 του Ν. 2081 /1992 (Α' 154), με το οποίο 
προστέθηκε το άρθρο 29Α στο 1588/1985 «Κυβέρνηση 
και Κυβερνητικά Όργανα». 

4. Την αριθ. 1641/18.6.1993 αναφορά του Δασαρχείου 
Αλιβερίου, σε συνδυασμό με τη σκοπιμότητα ίδρυσης μό¬ 
νιμου καταφυγίου θηραμάτων για προστασία, ανάπτυξη, 
αναπαραγωγή και εκμετάλλευση του θηραματικού κεφα¬ 
λαίου και της άγριας πανίδας γενικά, αποφασίζουμε: 

Ιδρύουμε μόνιμο καταφύγιο θηραμάτων και απαγορεύ¬ 
ουμε για αόριστο χρόνο, τη Θήρα κάθε θηράματος σε 
έκταση 8.950 στρεμμάτων, που πληροί τις προϋποθέσεις 
προς κάλυψη των βασικών αναγκών του θηράματος σε ό,τι 
αφορά την ησυχία, τροφή και νερό, στις θέσεις «Κάμπος, 
Κατούνες, Τραχύ» νήσου Σκύρου και που ορίζεται ως 
εξής: 

Αρχίζει από τον αιγιαλό στη θέση «Γυρίσματα» απ’ όπου 
με κατεύθυνση νότια ακολουθεί υπάρχοντα αγροτικό 
δρόμο μέχρι το ύψος του Γηπέδου ποδοσφαίρου στη θέση 
«Κάμπος», όπου συναντά τον ασφαλτόδρομο τον οποίο 
ακολουθεί μέχρι τη θέση «Διασταύρωση χωράφας». Από 
εκεί και με κατεύθυνση βορειοδυτική ακολουθεί τον 
ασφαλτόδρομο προς «Αεροδρόμιο - Τραχύ» μέχρι τη θέση 
«Τραχύ» απ’ όπου με κατεύθυνση βόρεια ακολουθεί τον 
πρώτο χωματόδρομο μέχρι τη θέση «Παλαμάρι» στον αι- 

γιαλό. Από εκεί με κατεύθυνση ανατολική ακολουθώντας 
τον αιγιαλό καταλήγει στη θέοη «Γυρίσματα» απ’ όπου και 
άρχισε. 

Η δίωξη των επιβλαβών θηραμάτων μέσα στο καταφύ¬ 
γιο, ενεργείται σύμφωνα με τα άρθρα 4 παρ. 7 του Ν. 
177/75 και 3 της αριθ. 414985/29.11.85 κοινής απόφα¬ 
σης. 

Οι παραβάτες τιμωρούνται με τις ποινές που προβλέπο- 
νται από τα άρθρα 287 παρ. 9 του Ν.Δ. 86/69 Δασικός Κώ¬ 
δικας» ή 9 παρ. 3 της αριθ. 414985/29.11.85 (ΦΕΚ 757/ 
Β/18.12.85) κοινής απόφασης «Μέτρα διαχείρισης της 
άγριας πτηνοπανίδας». 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως και θα ισχύει από το κυνηγετικό έτος 1993 
- 1994. 

Αθήνα, 16 Ιουλίου 1992 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΣΤΑΥΡΟΥ 
-♦>- 

Αριθ. 82048/3666 (2) 

Τέλη έκδοσης αδειών κυνηγίου για το κυνηγετικό έτος 
1993 - 1994. 

Ο ΥΠΟΥΡΓΟΣ ΓΕΩΡΓΙΑΣ 
Έχοντας υπόψη: 

1. Τις διατάξεις του άρθρου 262 του Ν.Δ. 86/1969 
«περί Δασικού Κώδικα όπως τροποποιήθηκε με το άρθρο 
12 του Ν. 996/1971. 

2. Τις διατάξεις του Π.Δ. 453/1977 σε συνδυασμό με 
εκείνες του Π.Δ. 332/1983. 

3. Τις διατάξεις του άρθρου 1 παρ. 2 του Ν. 3200/1955 
«Περί διοικητικής αποκεντρώσεως» όπως συμπληρώθη¬ 
καν με το άρθρο 8 του Ν.Δ. 3620/1956 και του Π.Δ. 94/ 
1993. 

4. Το Π.Δ. 352/1991 (Φ.Ε.Κ. 124/Α/7.8.1991) «Σύ¬ 
σταση στο Υπουργείο Γ εωργίας Γ ενικής Γ ραμματείας Δα¬ 
σών και Φυσικού Περιβάλλοντος Τροποποίηση διατάξεων 
του Π.Δ. 402/1988 Οργανισμός Υπουργείου Γ εωργίας (Α' 
187)». 

5. Την αριθ. Υ2015/353362/1.6.1993 (Φ.Ε.Κ. 398/Β/ 
2.6.1993) απόφαση του Πρωθυπουργού και του Υπουρ¬ 
γού Γ εωργίας για την ανάθεση αρμοδιοτήτων στον Υφυ¬ 
πουργό Γεωργίας Απόστολο Σταύρου. 

6. Το άρθρο 27 του Ν. 2081/1992 (Α' 154), με το οποίο 
προστέθηκε το άρθρο 29Α στο Ν. 1558/1985 «Κυβέρ¬ 
νηση και Κυβερνητικά Όργανα». 

7. Τη σχετική εισήγηση της αρμόδιας Διεύθυνσης και τις 
προτάσεις των Κυνηγετικών Οργανώσεων, αποφασί¬ 
ζουμε: 

Καθορίζουμε τα τέλη έκδοσης αδειών κυνηγίου για το 
κυνηγετικό έτος 1993 - 1994 ως εξής: 

1. Για τους ημεδαπούς, ομογενείς υπηκόους ξένων 
κρατών, υπηκόους ξένων κρατών που διαμένουν στην Ελ¬ 
λάδα πέραν της Ιδετίας, διπλωματικούς υπαλλήλους: 

1.1. Τέλη τοπικής άδειας κυνηγίου δρχ. 4.000. 

1.2. Τέλη περιφερειακής άδειας κυνηγίου δρχ. 6.000 

1.3. Τέλη γενικής άδειας κυνηγίου δρχ. 10.000. 

Η ιδιότητα των διπλωματικών υπαλλήλων θα πιστοποιεί¬ 
ται από την αρμόδια Προξενική Αρχή, η δε παραμονή και 


εργασία αλλοδαπών θα βεβαιώνεται από την Υποδιεύ¬ 
θυνση Αλλοδαπών του Υπουργείου Δημόσιας Τάξης. 

2. Για τους υπηκοόους ξένων κρατών: 

2.1. Οι κυνηγοί αυτοί μπορούν να κυνηγούν μόνο στις 
δημόσιες ή ιδιωτικές ελεγχόμενες κυνηγετικές περιο¬ 
χές. 

2.2. Για τις δημόσιες ελεγχόμενες κυνηγετικές περιο¬ 
χές, η απαραίτητη γενική άδεια κυνηγίου εκδίδεται από τη 
δασική αρχή, στην οποία υπάγεται η ελεγχόμενη κυνηγε¬ 
τική περιοχή με τα ακόλουθα τέλη: 

α) Μέχρι 15 ημέρες δρχ. 10.000 

β) Μέχρι 2 μήνες δρχ. 15.000 

γ) Για ολόκληρη την κυνηγετική περίοδο δρχ. 20.000. 

3.1. Το κυνήγι στις ελεγχόμενες κυνηγετικές περιοχές 
διενεργείται σύμφωνα με το ετήσιο πρόγραμμα κυνηγίου, 
που εγκρίνεται απο το Νομάρχη. 

3.2. Για κάθε ελεγχόμενη κυνηγετική περιοχή απαιτεί¬ 
ται και ειδική άδεια κυνηγίου με τέλος που καθορίζεται 
στο ετήσιο πρόγραμμα κυνηγίου. 

3.3. Για τις ιδιωτικές ελεγχόμενες κυνηγετικές περιο¬ 
χές, η γενική άδεια κυνηγίου εκδίδεται από την τοπική δα¬ 
σική αρχή, ισχύει για ολόκληρη την κυνηγενική περίοδο και 
το τέλος της καθορίζεται σε 7.000 δραχμές. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει για το κυνηγετικό έτος 1993 - 
1994. 

Αθήνα, 16 Ιουλίου 1993 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΣΤΑΥΡΟΥ 
-♦- 

Αριθ. 76582/2403 (3) 

δετής απαγόρευση κυνηγίου στην πριοχή Κασσιτερωτών 
του Δήμου Σαπών Ροδόπης. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 258 παρ. 5 Ν.Δ. 86/69 
«Περί Δασικού Κώδικα» που προστέθηκαν με τις διατάξεις 
του άρθ 7 Ν. 177/75 καθώς και τις διατάξεις της αριθ. 
414985/85 κοινής Διϋπουργικής Απόφασης ΥΠΕΘΟ - 
ΥΠ.ΓΕ. (ΦΕΚ 757/Β785). 

2. Την αριθ. Υ. 2015/353362/1.6.93 (ΦΕΚ 398/τ.Β/ 
2.6.93) κοινή Απόφαση Πρωθύπουργού και Υπ. Γ εωργίας 
περί μεταβίβασης αρμοδιοτήτων στον Υφυπουργό Α. 
Σταύρου. 

3. Το αριθ. 1728/728/5.5.93 έγγραφο της Δ.Δ. Ροδό¬ 
πης που εισηγείται θετικά από σχετική πρόταση του Κ.Σ. 
Σαπών, αποφασίζουμε: 

Απαγορεύουμε το κηνύγι όλων των θηραμάτων για πέ¬ 
ντε (5) χρόνια από 1.8.93 μέχρι 31.7.98 σε έκταση 15.900 
στρεμμάτων που βρίσκεται στην περιοχή Κασσιτερωτών 
του Δήμου Σαπών Ροδόπης και της οποίας τα όρια έχουν 
ως εξής: 

ΑΝΑΤΟΛΙΚΑ: Με τρακτερόδρομο ο οποίος αρχίζει από 
το δασικό δρόμο «Σάπες - Μεταλλεία» και καταλήγει στα 
όρια του Νομού Έβρου κάτω και ανατολικά της εκκλησίας 
«Προφήτης Ηλίας». 

ΔΥΤΙΚΑ: Με το πέρας των παλαιών αναδασώσεων που 
βρίσκονται ανατολικά των Σαπών και αρχίζει από το δασικό 
δρόμο «Σάπες - Μεταλλεία» και συνεχίζει με δασικό 
δρόμο «Σάπες - Αγ. Κων/νος». 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΒΟΡΕΙΑ: Με δασικό δρόμο «Σάπες - Μεταλλεία» ο 
οποίος αρχίζει με το πέρας των παλαιών αναδασώσεων 
κωνοφόρων που βρίσκονται ανατολικά των Σαπών και συ¬ 
ναντά τον τρακτερόδρομο που κατευθύνεται νότια προς 
τα όρια του Νομού Έβρου. 

ΝΟΤΙΑ: Με δασικό δρόμο ο οποίος ξενινά από τον "Αγιο 
Κων/νο προχωρεί νότια και φθάνει στα όρια του Νομού 
Έβρου και από εκεί ακολουθώντας τα όρια του Νομού Ρο¬ 
δόπης - Έβρου καταλήγει σε τρακτερόδρομο κάτω και 
ανατολικά της εκκλησίας «Προφήτης Ηλίας». 

Η Διεύθυνση Δασών Ροδόπης παρακαλείται για την έκ¬ 
δοση της σχετικής Δασικής Απαγορευτικής Διάταξης Θή¬ 
ρας, την οποία θα κοινοποιήσει και στο ΥΠ.ΓΕ. 

Η απόφαση αυτή, που δεν προξενεί καμμία δαπάνη 
στον Κρατικό Προϋπολογισμό, να δημοσιευθεί στην Εφη¬ 
μερίδα της Κυβερνήσεως και θα ισχύσει από τον κυνηγε¬ 
τικό χρόνο 1993 - 94. 

Αθήνα, 16 Ιουλίου 1993 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΣΤΑΥΡΟΥ 
-- 

Αριθ. 80965/3127 (4) 

3ετής απαγόρευση κυνηγίου στην περιοχή των λιμνών 
Βόλβης και Κορώνειας του Ν. Θεσσαλονίκης. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 258 παρ. 5 Ν.Δ. 86/69 
«Περί Δασικού Κώδικα» που προστέθηκαν με τις διατάξεις 
του άρθ 7 Ν. 177/75 καθώς και τις διατάξεις της αριθ. 
414985/85 κοινής Διϋπουργικής Απόφασης ΥΠΕΘΟ - 
ΥΠ.ΓΕ. (ΦΕΚ 757/Β785). 

2. Την αριθ. Υ. 2015/353362/1.6.93 (ΦΕΚ 398/τ.Β7 
2.6.93) κοινή Απόφαση Πρωθύπουργού και Υπ. Γεωργίας 
περί μεταβίβασης αρμοδιοτήτων στον Υφυπουργό Α. 
Σταύρου. 

3. Το αριθ. ΓΔ. 2000/4.6.1993 έγγραφο της Διεύθυν¬ 
σης Δασών Θεσσαλονίκης που εισηγείται θετικά, αποφα¬ 
σίζουμε: 

Απαγορεύουμε το κηνύγι όλων των θηραμάτων για τρία 
(3) χρόνια από 1.8.93 μέχρι 31.7.96 με κάθε πλωτό μέσο: 

Α'. Στην περιοχή της λίμνης ΒΟΛΒΗΣ: Περιλαμβάνει την 
υδάτινη επιφάνεια της λίμνης εμβαδού 68.600 στρεμμά¬ 
των και τη χερσαία παραλίμνια έκταση 17.140 στρεμμά¬ 
των περίπου που εκτείνεται μεταξύ της Εθνικής οδού 
Θεσσαλονίκης - Καβάλας και της επαρχιακής οδού Ρεντί- 
νας - Λαγκαδά χωρίς να συμπεριλαμβάνεται σ’ αυτήν η 
χερσαία έκταση των μονίμων καταφυγίων 5.000 + 2.860 
στρέμ. που καταλαμβάνουν τα καταφύγια Ν. Απολλωνίας 
και Ρύχειου ποταμού αντίστοιχα, τα οποία διατηρούνται σε 
ισχύ. Δυτικά της λίμνης η προς απαγόρευση έτκααη θα κα¬ 
ταλαμβάνει επιφάνεια πλάτους 200 μ. από τις όχθες της 
λίμνης. 

Β'. Στην περιοχή της λίμνης Κορωνείας (Αγ. Βασι¬ 
λείου). 

Περιλαμβάνει την υδάτινη επιφάνεια της λίμνης εμβα¬ 
δού 46.200 στρεμμάτων και την παραλίμνια χερσαία 
έκταση αυτής εμβαδού 900 στρεμμάτων που περιλαμβά¬ 
νεται σε απόσταση 200 μ. περιμετρικά της λίμνης και θα 
προσδιορίζεται επί του εδάφους με σειρά ενημερωτικών 
πινακίδων σε πυκνή διάταξη και ιδιαίτερα στις επίκαιρες 


θέσεις των αγροτικών δρόμων που οδηγούν προς τη λίμνη. 

Τα Δασαρχεία Λαγκαδά και Σταυρού παρακαλούνται για 
την έκδοση της σχετικής Δασικής Απαγορευτικής Διάτα¬ 
ξης Θήρας την οποία θα κοινοποιήσει και στο ΥΠ.ΓΕ. 

Η απόφαση αυτή που δεν προξενεί καμμία δαπάνη στον 
Κρατικό Προϋπολογισμό, να δημοσιευθεί στην Εφημερίδα 
της Κυβερνήσεως. 

Αθήνα, 16 Ιουλίου 1993 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΣΤΑΥΡΟΥ 

-φ- 

Αριθ. 71384/1650 (5) 

δετής απαγόρευση κυνηγίου στην περιοχή «ΒΟΥΝΟ ΠΛΑ¬ 
ΚΩΤΗΣ» νομού Θεσπρωτίας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 258 παρ. 5 Ν.Δ. 86/69 
«Περί Δασικού Κώδικα» που προστέθηκαν με τις διατάξεις 
του άρθ 7 Ν. 177/75 καθώς και τις διατάξεις της αριθ. 
414985/85 κοινής Διϋπουργικής Απόφασης ΥΠΕΘΟ - 
ΥΠ.ΓΕ. (ΦΕΚ 757/Β785). 

2. Την αριθ. Υ. 2015/353362/1.6.93 (ΦΕΚ 398/τ.Β7 
2.6.93) κοινή Απόφαση Πρωθύπουργού και Υπ. Γεωργίας 
περί μεταβίβασης αρμοδιοτήτων στον Υφυπουργό Α. 
Σταύρου. 

3. Το αριθ. 742/12.3.199Θ έγγραφο της Διεύθυνσης 
Δασών Θεσπρωτίας που εισηγείται θετικά, έχοντας τη 
σύμφωνη γνώμη της Κοινότητας Πλακωτής (απόφ. Κοι- 
νοτ. Συμβουλίου) καθώς επίσης και την του Κ.Σ. Παίραμυ- 
θιάς, αποφασίζουμε: 

Απαγορεύουμε το κυνήγι όλων των θηραμάτων για πέ¬ 
ντε (5) χρόνια, από 1.8.1993 μέχρι 31.7.1998 στην πε¬ 
ριοχή «Βουνό» της Κοινότητας Πλακωτής, εμβαδού 6.000 
στρεμμάτων περίπου η οριογραμμή της οποίας έχει ως 
εξής: 

ΔΥΤΙΚΑ: Αρχίζει από τη στάση Λεωφορείων Κ.Τ.Ε.Λ. 
θέση «Μάτζιου» και συνεχίζει ακολουθώντας την Εθνική 
οδό Ηγουμενίτσας - Ιωαννίνων μέχρι τη θέση «Μίχλα» 
όπου υπάρχει αγροτικός δρόμος που ανεβαίνει προς το 
βουνό Πλακωτής. 

ΒΟΡΕΙΑ: Ακολουθεί τον αγροτικό δρόμο που ξεκινάει 
από την Εθνική οδό και φθάνει έως τη θέση «Κορομηλιά», 
όπου βρίσκεται η Λούτσα Τζούρτζου. 

Ανατολικά: Από τη Λούτσα Τζούρτζου συνεχίζει το μο¬ 
νοπάτι Κορυφή Μελοχωράφι, Κορυφή Τσίλη Τάση, συνε¬ 
χίζει το ρέμμα Λακκιά Στενολιθάρι, μέχρι Κρανιά Νίκου 
Αθανασίου. 

ΝΟΤΙΑ: Από Κρανιά Νίκου Αθανασίου ευθεία στην Κα¬ 
λύβα Ιωάννη Πέτση, ράχη «Δύο Δένδρων» και ευθεία ράχη 
«Κάτω Νικολάτσι» μέχρι το σημείο όπου άρχισε στη στάση 
Μάτζιου. 

Η Δ/νση Δασών Θεσπρωτίας, στην οποία διανέμεται η 
παρούσα παρακαλείται να εκδόσει σχετικά Δασική Απαγο¬ 
ρευτική Διάταξη κυνηγίου, την οποία θα κοινοποιήσει και 
στο ΥΠ.ΓΕ. 

Η απόφαση αυτή δεν δημιουργεί καμμιά δαπάνη σε βά¬ 
ρος του Κρατικού Προϋπολογισμού. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως και θα ισχύσει από τον κυνηγετικό χρόνο 
1993-94. 

Αθήνα, 16 Ιουλίου 1993 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΣΤΑΥΡΟΥ 

I 

- 4 - 

Αριθ. 374922 (6) 

Τροποποίηση της 340105/23.4.1993 απόφασης του 
Υφυπουργού Γεωργίας «Εφαρμογή προγράμματος κα¬ 
ταπολέμησης της εχινοκοκκίασης - υδατίδωσης, της 
λύσσας, της λεϊσμανίασης και των άλλων ζωοανθρωπο¬ 
νόσων» (Β'313). 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

α) Τις διατάξεις των άρθρων 1 και 3 του Ν. 829/1958 
«περί καταπολεμήσεως της εχινοκοκκιάσεως 6 υδατώ- 
σεως, της λϋσσης και των λοιπών ζωοανθρωπονόσων» (Α' 
203). 

β) Του άρθρου δεύτερου του Ν. 2017/1992 «Κύρωση 
της Ευρωπαϊκής Σύμβασης για την προστασία των ζώων 
συντροφιάς» {Α 31). 

γ) Το Π.Δ. 400/1983 «Εφαρμογή των μέτρων καταπο¬ 
λέμησης της εχινοκοκκίασης - υδατίτωσης, της λύσσας 
και άλλων ζωοανθρωπονόσων» (Α 151), όπως τροποποιή¬ 
θηκε με το Π.Δ. 289/1992 «Τροποποίηση διατάξεων του 
Π.Δ. 400/1983 «Εφαρμογή των μέτρων καταπολέμησης 
της εχινοκοκκίασης - υδατίδωσης, της λύσσας και άλλων 
ζωοανθρωπονόσων» (Α' 151)» (Α 148). 

δ) Του άρθρου 1 του Π.Δ. 133/1992 «Επιβολή υγειονο¬ 
μικών και λοιπών μέτρων για την προστασία και εξυγίανση 
της κτηνοτροφίας από λοιμώδη και παρασιτικά νοσήματα 
των ζώων» (Α' 66). 

ε) Του άρθρου 29Α του Ν. 1558/1985 «Κυβέρνηση και 
κυβερνητικά όργανα» (Α 137), όπως αυτό προστέθηκε με 
το άρθρο 27 του Ν. 2081 /1992 «Ρύθμιση του θεσμού των 
Επιμελητηρίων, τροποποίηση των διατάξεων του Ν. 1712/ 

1987, για τον εκσυγχρονισμό των επαγγελματικών οργα¬ 
νώσεων των εμπόρων, βιοτεχνών και λοιπών επαγγελμα- 
τιών και άλλες διατάξεις» (Α' 154). 

2. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του κρατικού προϋ¬ 
πολογισμού ύψους 62.000.000 δραχμών για το τρέχον οι¬ 
κονομικό έτος και 80.000.000 δραχμών περίπου για κα¬ 
θένα από τα επόμενα οικονομικά έτη, η οποία θα καλυ¬ 
φθεί από πίστωση που έχει εγγραφεί στον κρατικό προϋ¬ 
πολογισμό με ειδικό φορέα 29/110 και ΚΑΕ 2246. 

3. Την Υ 2015/353362/1.6.1993 απόφαση του Πρω¬ 
θυπουργού και του Υπουργού Γ εωργίας «Ανάθεση αρμο¬ 
διοτήτων Υπουργού Γ εωργίας στους Υφυπουργούς Γ εωρ- 
γίας Απόστολο Σταύρου, Ευάγγελο Μπασιάκο και Ανδρέα 
Καραγκούνη» (Β' 398). 

4. Τη σχετική εισήγηση της Δ/νσης Υγείας των Ζώων για 
την ανάγκη του προγράμματος καταπολέμησης των ζωο¬ 
ανθρωπονόσων, αποφασίζουμε: 

1. Στην παράγρ. 2.3.3 του άρθρου 1 της 340105/ 
23.4.1993 απόφασης του Υφυπουργού Γεωργίας τα δύο 
πρώτα εδάφια της ΣΗΜΕΙΩΣΗΣ, αντικαθίστανται από το 
νέο εδάφιο που έχει ως εξής: 

«ΣΗΜΕΙΩΣΗ: Τα καταφύγια - κυνοκομεία είναι δυνατό 


να χρησιμοποιηθούν σαν σταθμοί πρώτων βοηθειών και σε 
ειδικές περιπτώσεις σαν διακομετακομιστικά κέντρα για 
την περαιτέρω προώθηση των ζώων ή πουλιών σε εξειδι- 
κευμένα κέτνρα (Απόφαση Υπ. Γεωργίας 81273/3217/ 
π.ε. 23.3.1992 «περίθαλψη άγριων ζώων». 

2. Η παρ. 2.3.6 του άρθρου 1 της 340105/23.4.1993 
απόφασης του Υφυπουργού Γεωργίας αντικαθίσταται ως 
εξής: 

«2.3.6 Έλεγχος άγριων σαρκοφάγων. 

Τα κεφάλια των άγριων σαρκοφάγων που εξοντώνονται 
από τις δασικές υπηρεσίες προωθούνται με μέριμνα των 
συνεργείων των δασικών υπηρεσιών κατά τόπους αγρο¬ 
τικά κτηνιατρεία, τα οποία μεριμνούν για την περαιτέρω 
προώθησή τους στα κτηνιατρικά εργαστήρια. Τα ειδικά 
συνεργεία εξέτασης σκύλων πραγματοποιούν δειγματο¬ 
ληπτικά, σε όσες περιπτώσεις είναι εφικτό, εξέταση του 
εντερικού σωλήνα των άγριων σαρκοφάγων για ανεύρεση 
ταινιών εχινόκοκκου ή συνεργάζονται για το σκοπό αυτόν 
με τα αντίστοιχα κτηνιατρικά ιδρύματα έρευνας. 

Κάθε μήνα οι Δ/νσεις Δασών γνωστοποιούν στις Δ/ 
νσεις Κτηνιατρικής τον αριθμό των άγριων ζώων που εξο¬ 
ντώθηκαν (Πίνακας 3). 

Τα ευρύματα των εξετάσεων αυτών θα χρησιμεύσουν 
για την κατάσταση επιδημιολογικών χαρτών της Χώρας και 
την εξακρίβωση του ρόλου των άγριων σαρκοφάγων στο 
βιολογικό κύκλο του εχινόκοκκου, στην εξάπλωση της 
λύσσας κ.λπ.». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουλίου 1993 

Ο ΥΦΥΠΟΥΡΓΟΣ 

ΑΝΔΡΕΑΣ ΚΑΡΑΓΚΟΥΝΗΣ 
-♦- 

Αριθ. 371571 (7) 

Αναγνώριση Προστατευόμενης Ονομασίας Προέλευσης 
ελαιολάδου ΚΟΛΥΜΒΑΡΙ ΧΑΝΙΩΝ ΚΡΗΤΗΣ. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Του άρθρου 11 του Ν. 2040/92 «ρύθμιση θεμάτων 
αρμοδιότητας Υπουργείου Γεωργίας και νομικών προσώ¬ 
πων εποπτείας του και άλλες διατάξεις (Α/70). 

β. Του Π.Δ. 61/1993 «προϋποθέσεις και διαδικασία 
αναγνώρισης ονομασιών προέλευσης ελαιολάδων» (Α/27/ 
93). 

2. Την Υ2015/353362/1.6.93 απόφαση του Πρωθυ¬ 
πουργού και του Υπουργού Γεωργίας «ανάθεση αρμοδιο¬ 
τήτων Υπουργού Γ εωργίας στους Υφυπουργούς Γ εωργίας 
Απόστολο Σταύρου, Ευάγγελο Μπασιάκο και Ανδρέα Κα¬ 
ραγκούνη». 

3. Την αίτηση αριθ: 427/13.4.93 της Ένωσης Γεωργι¬ 
κών Συν/σμών Κολυμβαρίου «περί αναγνώρισης προστα- 
τευομένης ονομασίας προελεύσεως -ΠΟΠ- με το τοπο- 
νύμιο «ΚΟΛΥΜΒΑΡΙ» ΧΑΝΙΩΝ ΚΡΗΤΗΣ, αποφασίζουμε: 

1. Η ένδειξη «ΚΟΛΥΜΒΑΡΙ» ΧΑΝΙΩΝ ΚΡΗΤΗΣ προστα- 
τευομένη ονομασία προέλευσης μπορεί να χρησιμοποιη¬ 
θεί για την περιγραφή εξαιρετικού παρθένου ελαιολάδου 
που παράγεται από την ποικιλία ελιάς Κορωνέϊκη τουλάχι¬ 
στον σε ποσοστό 90% καλιεργούμενες στα διοικητικά 
όρια Κοινοτήτων Ανώσκελης, Αφράτων, Βασιλοπούλου - 
Καρθιανών, Βουβών, Γλώσσας, Δελιανών, Δρακώνας, Επι- 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

σκοπής, Ζυβραγού, Καληδονίας, Καρρών, Καμισιανών, 
Κακόπετρου, Κολυμβαρίου, Μαλαθύρου, ΝοχΙων, Πανε- 
θύμου, ΠολεμαρχΙου, Ροδωπού, Σπηλιάς, ΤαυρωνΙτου, 
Φωτοκάδο - Κοιν. Βουκολιών, Χρυσαυγής, Π. Ρουμάτων, 
Σασσάλου και Βουκολιών του Νομού Χανιών, εφόσον πλη- 
ρούνται οι προϋποθέσεις που καθορίζονται με την από¬ 
φασή μας αυτή και με τις σχετικές διατάξεις του Ν. 2040/ 
1992 και του Π.Δ. 61/1993. 

2. Η μεταποίηση του ελαιοκάρπου σε ελαιόλαδο γίνεται 
σε ελαιοτριβεία των ανωτέρω άναφερομένων Κοινοτήτων 
και Δήμων και που πληρούν τις προϋποθέσεις που καθορί¬ 
ζονται στο άρθρο 3 του Π.Δ. 61/1993. 

3. Ο ελαιόκαρπος για παραγωγή εξαιρετικού παρθένου 
ελαιολάδου «ΚΟΛΥΜΒΑΡΙ ΧΑΝΙΩΝ ΚΡΗΤΗΣ» ΠΟΠ πρέ¬ 
πει να πληροί τις εξής εξής προϋποθέσεις. 

α. Προέρχεται από ελαιώνες, στους οποίους η καταπο¬ 
λέμηση του δάκου γίνεται με δολωματικούς ψεκασμούς 
από εδάφους με βιολογικές μεθόδους, ή χωρίς καμία κα¬ 
ταπολέμηση. 

β. Η συλλογή του ελαιοκάρπου γίνεται με ράβδισμα ή με 
το χέρι πάνω σε ελαιοδύχτια. 

γ. Η μεταφορά του ελαιοκάρπου στα ελαιοτριβεία γίνε¬ 
ται σε πλαστικά τελάρα διάτρητα ή σάκκους από φυτικά 
υλικά, χωρητικότητας 30 - 50 χιλιογράμμων. 

δ. Ο ελαιοκαρπός για επεξεργασία: 

- δεν πρέπει να περιέχει ξένες ύλες, 

- δεν πρέπει να έχει δακοπροσβολές σε ποσοστό μεγα¬ 
λύτερο του 5%, 

- δεν πρέπει να περιέχει αλλοιωμένους καρπούς - σπα¬ 
σμένες ελιές σάπιες κ.λ.π. - σε ποσοστό μεγαλύτερο του 
5%. 

ε. Η επεξεργασία του ελαιοκάρπου στα ελαιοτριβεία γί¬ 
νεται εντός τριών (3) ημερών κατ’ ανώτατο όριο από της 
συλλογής του. 

στ. Η επεξεργασία του ελαιοκάρπου γίνεται σε κλασ¬ 
σικά ή φυγοκεντρικά ελαιοτριβεία που διασφαλίζουν θερ¬ 
μοκρασίες μικρότερες από 30°0 της ελαιόπαστας κατά τη 
μάλαξη ως και σε όλες τις άλλες φάσεις επεξεργασίας. 

4. Δεν δικαιούνται της προστατευομένης ονομασίας 
προέλευσης «ΚΟΛΥΜΒΑΡΙ» εξαιρετικά παρθένα ελαιό¬ 
λαδα που προέρχονται από ανάμειξη με ελαιόλαδα κατω¬ 
τέρων ποιοτικών κατηγοριών. 

5. Το εξαιρετικό παρθένο ελαιόλαδο «ΚΟΛΥΜΒΑΡΙ ΧΑ¬ 
ΝΙΩΝ ΚΡΗΤΗΣ» ΠΟΠ είναι μέτριας ρευστότητας, πρασι- 
νοκίτρινο και οργανοληπτικά ώριμου καρπού, δηλαδή 
οσμή ώριμου καρπού και φρουτώδη σύνθεση με ελαφρά 
υπόπικρο γεύση της οποίας η πικράδα συν των χρόνω μει¬ 
ώνεται μέχρι εξαφανίσεως. 

6. Τα εξαιρετικά παρθένα ελαιόλαδα «ΚΟΛΥΜΒΑΡΙ ΧΑ¬ 
ΝΙΩΝ ΚΡΗΤΗΣ» ΠΟΠ πριν τη διάθεσή τους στην κατανά¬ 
λωση υποβάλλονται σε φυσικοχημική ανάλυση και οργα¬ 
νοληπτική δοκιμασία, σύμφωνα με οδηγίες του Υπουρ¬ 
γείου Γεωργίας. 

7. Για την παραγωγή, διακίνηση και τυποποίηση εξαιρε¬ 
τικού παρθένου ελαιολάδου «ΚΟΛΥΜΒΑΡΙ ΧΑΝΙΩΝ ΚΡΗ¬ 
ΤΗΣ» ΠΟΠ πρέπει να πληρούνται οι προϋποθέσεις του άρ¬ 
θρου 4 του Π.Δ. 61/1993. 

8.0 λογότοπος που προβλέπεται στα άρθρα 4 και 5 του 
Π.Δ. 61/1993 για εξαιρετικά παρθένα ελαιόλαδα «ΚΟ- 
ΛΥΜΒΑΡΙ ΧΑΝΙΩΝ ΚΡΗΤΗΣ» ΠΟΠ αποτελείται από τά 
γράμματα και τους σχετικούς αριθμούς που δηλώνουν τον 
αύξοντα αριθμό ετικέτας και τα δύο τελευτ. ψηφία του 
έτους παραγωγής και αναγράφονται ως εξής: ΚΟ αύξων 
αρ. ετικ. δύο τελευταία ψηφία έτους παρ/γής. 


9. Επί των εξαιρετικών παρθένων ελαιολάδων «ΚΟ- 
ΛΥΜΒΑΡΙ» ΧΑΝΙΩΝ ΚΡΗΤΗΣ ΠΟΠ έχουν παράλληλη εφαρ¬ 
μογή οι γενικές και ειδικές διατάξεις του Ν. 2040/92, καθώς 
και των Π.Δ. 61 /1993 και 81 /1993, για θέματα που δε ρυθ¬ 
μίζονται με την παρούσα απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 1993 

Ο ΥΦΥΠΟΥΡΓΟΣ 

ΑΝΔΡΕΑΣ ΚΑΡΑΓΚΟΥΝΗΣ 
-♦- 

Αριθ. 371572 (8) 

Αναγνώριση Προστατευόμενης Γεωγραφικής Ένδειξης 
ελαιολάδου ΣΑΜΟΣ. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Του άρθρου 11 του Ν. 2040/92 «ρύθμιση θεμάτων 
αρμοδιότητας Υπουργείου Γεωργίας και νομικών προσώ¬ 
πων εποπτείας του και άλλες διατάξεις Α/70. 

β. Του Π.Δ. 61/1993 «προϋποθέσεις και διαδικασία 
αναγνώρισης ονομασιών προέλευσης ελαιολάδων Α/27/ 
93. 

2. Την Υ 2015/353362/1.6.93 απόφαση του Πρωθυ¬ 
πουργού και του Υπουργού Γ εωργίας «ανάθεση αρμοδιο¬ 
τήτων Υπουργού Γ εωργίας στους Υφυπουργούς Γ εωργίας 
Απόστολο Σταύρου, Ευάγγελο Μπασιάκο και Ανδρέα Κα¬ 
ραγκούνη». 

3. Την αίτηση αρ. 632/13.4.93 της Ενώσεως Οινοποιη- 
τικών Συν/σμών Σάμου «περί αναγνωρίσεως προστατευο¬ 
μένης Γεωγραφικής Ενδειξης» -ΠΓΕ- με την ονομασία 
«ΣΑΜΟΣ», αποφασίζουμε: 

1. Η ένδειξη “ΣΑΜΟΣ” Προστατευομένη Γεωγραφική 
Ένδειξη μπορεί να χρησιμοποιηθεί για την περιγραφή 
παρθένου ελαιολάδου που παράγεται από τις ποικιλίες 
ελιάς θρουμπολιά (90%) και Κορωνέϊκη (10%) καλλιερ¬ 
γούμενες στα νησιά Σάμος και Ικαρία και εφόσον πληρού- 
νται οι προϋποθέσεις που καθορίζονται με την απόφαση 
μας αυτή και με τις σχετικές διατάξεις του Ν.2040/1992 
και του Π.Δ. 61/1993. 

2. Η μεταποίηση του ελαιοκάρπου οε ελαιόλαδο γίνεται 
σε ελαιοτριβεία των νησιών Σάμου και Ικαρίας και που 
πληρούν τις προϋποθέσεις που καθορίζονται στα άρθρο 3 
του Π.Δ. 61/1993. 

3. Ο ελαιόκαρπος για παραγωγή παρθένου ελαιολάδου 
«ΣΑΜΟΣ ΠΓΕ» πρέπει να πληρεί τις εξής προϋποθέ¬ 
σεις: 

α. Προέρχεται από ελαιώνες, στους οποίους η καταπο¬ 
λέμηση του δάκου γίνεται με δολωματικούς ψεκασμούς 
από εδάφους στο 70% των Κοινοτήτων του Νομού. Στο 
υπόλοιπο 30% δεν γίνεται καταπολέμηση. 

β. Η συλλογή του ελαιοκάρπου γίνεται με ελαιοδίκτυα. Η 
ποικιλία «Κορωνέϊκη» συλλέγεται κυρίως με μάδημα (χτέ¬ 
νες) και με ραβδισμό. 

γ. Η μεταφορά του ελαιοκάρπου στα ελαιοτριβεία γίνε¬ 
ται σε πλαστικά τελάρα διάτρητα ή σάκκους από φυτικά 
υλικά, χωρητικότητας 3-50 χιλιογράμμων. 

δ. Ο ελαιόκαρπος για επεξεργασία: 

-δεν πρέπει να περιέχει ξένες ύλες, 

-δεν πρέπει να έχει δακοπροσβολές σε ποσοστό μεγα¬ 
λύτερο του 5% 



6206 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


-δεν πρέπει να περιέχει αλλοιωμένους καρπούς - σπα¬ 
σμένες ελιές, σάπιες, κ.λπ. σε ποσοστό μεγαλύτερο του 
5%, 

-ο ελαιόκαρπος να προσκομίζεται ώριμος. 

ε. Η επεξεργασία του ελαιοκάρπου στο ελαιοτριβείο γί¬ 
νεται εντός τριών (3) κατ’ ανώτατο όριο ημερών από της 
συλλογής του και η περιεκτικότητά του σε ελαιόλαδο 
ανόρχεται τουλάχιστον σε 20%. 

στ. Η επεξεργασία του ελαιοκάρπου γίνεται σε κλασ¬ 
σικά ή φυγοκεντρικά ελαιοτριβεία που διασφαλίζουν θερ¬ 
μοκρασίες μικρότερες από 30°0 στην ελαιόπαστα κατά τη 
μάλαξη. 

4. Το παρθένο ελαιόλαδο «ΣΑΜΟΣ ΠΓΕ» μπορεί να 
προέλθει από την παραγωγή παρθένου ελαιολάδου ή από 
ανάμειξη παρθένου ελαιολάδου και εξαιρετικού παρθένου 
ελαιολάδου που παράγεται υπό τις ίδιες προϋποθέσεις. 

5. Δε δικαιούνται της προστατευόμενης Γεωγραφικής 
Ένδειξης “ΣΑΜΟΣ” παρθένα ελαιόλαδα που προέρχονται 
από ανάμειξη με ελαιόλαδα κατωτέρων ποιοτικών κατηγο¬ 
ριών. 

6. Το παρθένο ελαιόλαδο «ΣΑΜΟΣ» ΠΓΕ έχει οργανο- 
πληπτικά χαρακτηριστικά ώριμου καρπού, δηλαδή γεύση 
ώριμου καρπού, γλυκίζουσα γεύση και κίτρινο - χρυσάφι 
χρώμα. 

7. Τα παρθένα ελαιόλαδα “ΣΑΜΟΣ” ΠΓΕ πριν τη διά¬ 
θεσή τους στην κατανάλωση υποβάλλονται σε φυσικοχη¬ 
μική ανάλυση και οργανοληπτική δοκιμασία, σύμφωνα με 
οδηγίες του Υπουργείου Γεωργίας. 

8. Για την παραγωγή, διακίνηση και τυποποίηση παρθέ¬ 
νου ελαιολάδου “ΣΑΜΟΣ” ΠΓΕ πρέπει να πληρούνται οι 
προϋποθέσεις του άρθρου 4 του Π.Δ. 61/1993. 

9.0 λογότυπος, που προβλέπεται στα άρθρα 4 και 5 του 
Π.Δ. 61/93 για παρθένα ελαιόλαδα αποτελείται από τα 
γράμματα και τους σχετικούς αριθμούς που δηλώνουν τον 
αύξοντα αριθμό ετικέτας και τα δύο τελευτ. ψηφία του 
έτους παραγωγής και αναγράφονται ως εξής: ΣΑ - αύξων 
αριθ. ετικ. /δύο τελ. ψηφ. έτους παραγ. 

10. Επί των παρθένων ελαιολάδων “ΣΑΜΟΣ” ΠΓΕ έχουν 
παράλληλη εφαρμογή οι γενικές και ειδικές διατάξεις του 
Ν. 2040/92, καθώς και των Π.Δ. 61/1993 και 81/1993, 
για θέματα που δεν ρυθμίζονται με την παρούσα απόφασή 
μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 1993 

, Ο ΥΦΥΠΟΥΡΓΟΣ 

Α. ΚΑΡΑΓΚΟΥΝΗΣ 

-- ♦ - 

Αριθ. 371573 (9) 

Αναγνώριση προστατεύμενης ονομασίας προέλευσης 
ελαιολάδου ΠΕΖΑ ΗΡΑΚΛΕΙΟΥ ΚΡΗΤΗΣ. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Του άρθρου 11 του Ν. 2040/92 «ρύθμιση θεμάτων 
αρμοδιότητας Υπουργείου Γεωργίας και Νομικών προσώ¬ 
πων, εποπτείας του και άλλες διατάξεις» (Α/70). 

β. Του Π.Δ. 61/93 «προϋποθέσεις και διαδικασία ανα¬ 
γνώρισης ονομασιών προέλευσης ελαιολάδων» (Α/27/ 
93). 

2. Την Υ 2015/353362/1.6.93 απόφαση του Πρωθυ¬ 


πουργού και του Υπουργού Γ εωργίας «ανάθεση αρμοδιο¬ 
τήτων Υπουργού Γ εωργίας στους Υφυπουργούς Γ εωργίας 
Απόστολο Σταύρου, Ευάγγελο Μπασιάκο και Ανδρέα Κα¬ 
ραγκούνη» (Β/728/92). 

3. Την αίτηση αριθμ. 706/15.4.93 αίτηση της Ένωσης 
Αγροτικών Συν/σμών Πεζών Ν. Ηρακλείου Κρήτης «περί 
αναγνώρισης προστατευόμενης Ονομασίας προελεύσεως 
(Π.Ο.Π.) με την ένδειξη “ΠΕΖΑ ΗΡΑΚΛΕΙΟΥ ΚΡΗΤΗΣ, 
αποφασίζουμε: 

1. Η ένδειξη «ΠΕΖΑ ΗΡΑΚΛΕΙΟΥ ΚΡΗΤΗΣ» προστα- 
τευόμενη ονομασία προέλευσης μπορεί να χρησιμοποιη¬ 
θεί για την περιγραφή εξαιρετικού παρθένου ελαιολάδου 
που παράγεται από την ποικιλία ελιάς Κορωνέΐκη καλλιερ¬ 
γούμενη στα διοικητικά όρια των Κοινοτήτων: Αγιος Βασί¬ 
λειος, Αγιές Παρασκιές, Αλάγνι, Αστρακοί, Αστρίτσι, Μυρ¬ 
τιά, Καλλονή, Καταλαγάρι, Κουνάβοι, Μελέσες, Πανό¬ 
ραμα, Πατσσίδερος, Πεζά, Χουδέτσι, Μεταξοχώρι, Τε- 
φάλι, και εφόσον πληρούνται οι προϋποθέσεις που καθο¬ 
ρίζονται με την απόφασή μας αυτή με τις σχετικές διατά¬ 
ξεις του Ν.2040/1992 και του Π.Δ. 61/1993. 

2. Η μεταποίηση του ελαιοκάρπου σε ελαιόλαδο γίνεται 
σε ελαιοτριβεία των ανωτέρω αναγραφομένων Κοινοτή¬ 
των και που πληρούν τις προϋποθέσεις που καθορίζονται 
στο άρθρο 3 του Π.Δ. 61/1993. 

3. Ο ελαιόκαρπος για παραγωγή εξαιρετικού παρθένου 
ελαιολάδου «ΠΕΖΑ ΗΡΑΚΛΕΙΟΥ ΚΡΗΤΗΣ» Π.Ο.Π. θα 
πρέπει να πληρεί τις εξής προϋποθέσεις: 

α. Προέρχεται από ελαιώνες, στους οποίους η καταπο¬ 
λέμηση του δάκου γίνεται με δολωματικούς ψεκασμούς 
από εδάφους, χωρίς καμμιά καταπολέμηση ή με άλλους 
βιολογικούς τρόπους. 

β. Η συλλογή του ελαιοκάρπου γίνεται με την χρήση χει¬ 
ροκίνητων ραβδιστικών μηχανημάτων ή με χρήση μικρών 
ξύλινων ραβδιών. 

γ. Η μεταφορά του ελαιοκάρπου στα ελαιοτριβεία γίνε¬ 
ται σε πλαστικά τελάρα διάτρητα ή σάκκους από φυτικά 
υλικά, χωρητικότητας 30-50 χιλιογράμμων. 

δ. Ο ελαιόκαρπος για επεξεργασία: 

-δεν πρέπει να περιέχει ξένες ύλες 

-δεν πρέπει να έχει δακοπροσβολές σε ποσοστό μεγα¬ 
λύτερο του 5%. 

-δεν πρέπει να περιέχει αλλοιωμένες καρπούς (σπα¬ 
σμένες ελιές, σάπιες, κ.τ.λ.) σε ποσοστό μεγαλύτερο του 
5%. 

ε. Η επεξεργασία του ελαιοκάρπου στα ελαιοτριβεία, γί¬ 
νεται εντός τριών (3) ημερών κατ’ ανώτατο όριο από της 
συλλογής του. 

στ. Η επεξεργασία του ελαιοκάρπου γίνεται σε κλασ¬ 
σικά ή φυγοκεντρικά ελαιοτριβεία που διασφαλίζουν θερ¬ 
μοκρασίες μικρότερες από 30°Ο της ελαιόπαστας κατά 
την μάλαξη. 

4. Δεν δικαιούται της προστατευόμενης ονομασίας 
προέλευσης «ΠΕΖΑ ΗΡΑΚΛΕΙΟΥ ΚΡΗΤΗΣ» Π.Ο.Π. εξαι¬ 
ρετικά παρθένα ελαιόλαδα που προέρχονται από ανάμειξη 
με ελαιόλαδα κατωτέρων ποιοτικών κατηγοριών. 

5. Το εξαιρετικό παρθένο ελαιόλαδο «ΠΕΖΑ ΗΡΑ¬ 
ΚΛΕΙΟΥ ΚΡΗΤΗΣ» Π.Ο.Π. έχει οργανοληπτικά χαρακτηρι¬ 
στικά ώριμου καρπού, δηλαδή οσμή ώριμου καρπού γλυκί- 
ζουσα γεύση. 

6. Τα εξαιρετικά παρθένα ελαιόλαδα «ΠΕΖΑ ΗΡΑ¬ 
ΚΛΕΙΟΥ ΚΡΗΤΗΣ» Π.Ο.Π., πριν τη διάθεσή τους στην κα¬ 
τανάλωση υποβάλλονται σε φυσικοχημική ανάλυση και 
οργανοληπτική δοκιμασία, σύμφωνα με οδηγίες του 
Υπουργείου Γεωργίας. 

7. Για την παραγωγή διακίνηση και τυποποίηση εξαιρε¬ 
τικού ελαιολάδου «ΠΕΖΑ ΗΡΑΚΛΕΙΟΥ ΚΡΗΤΗΣ» Π.Ο.Π, 
πρέπει να πληρούνται οι προϋποθέσεις του άρθρου 4 του 
Π.Δ. 61/1993. 

8.0 λογότυπος, που προβλέπεται στα άρθρα 4 και 5 του 
Π.Δ. 61/1993 για εξαιρετικά παρθένα ελαιόλαδα «ΠΕΖΑ 
ΗΡΑΚΛΕΙΟΥ ΚΡΗΤΗΣ» Π.Ο.Π., αποτελεΐται από τα γράμ¬ 
ματα και τους αριθμούς που δηλώνουν τον αύξοντα αριθμό 
της ετικέτας και το έτος παραγωγής και αναγράφονται ως 
εξής ΠΖ-αυξ. αριθμ. ετικετ. / /δυο τευταΐα στοιχεία έτους 
παραγωγής. 

9. Επί των εξαιρετικών παρθένων ελαιολάδων «ΠΕΖΑ 
ΗΡΑΚΛΕΙΟΥ ΚΡΗΤΗΣ» Π.Ο.Π. έχουν παράλληλη εφαρ¬ 
μογή οι γενικές και ειδικές διατάξεις του Ν.2040/92, κα¬ 
θώς και των Π.Δ. 61/1993 και 81/1993, για θέματα που 
δεν ρυθμίζονται με την παρούσα απόφασή μας. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 19 Ιουλίου 1993 

Ο ΥΦΥΠΟΥΡΓΟΣ 

Α. ΚΑΡΑΓΚΟΥΝΗΣ 
-♦- 

Αριθ. 371574 (10) 

Αναγνώριση Προστατευόμενης Ονομασίας Προέλευσης 
Ελαιολάδου ΓΟΤΡΥΣ ΗΡΑΚΛΕΙΟΥ ΚΡΗΤΗΣ. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Του άρθρου 11 του Ν.2040/92 «Ρύθμιση θεμάτων 
αρμοδιότητας Υπουργείου Γεωργίας και νομικών προσώ¬ 
πων εποπτεΐας του και άλλες διατάξεις» Α/70. 

β. Του Π.Δ. 61/1993 «προϋποθέσεις και διαδικασία 
αναγνώρισης ονομασιών προέλευσης ελαιολάδων» Α/27/ 
93. 

2. Την Υ2015/353362/1.6.93 απόφαση του Πρωθυ¬ 
πουργού και του Υπουργού Γ εωργίας «ανάθεση αρμοδιο¬ 
τήτων Υπουργού Γ εωργίας στους Υφυπουργούς Γ εωργίας 
Απόστολο Σταύρου, Ευάγγελο Μπασιάκο και Ανδρέα Κα¬ 
ραγκούνη. 

3. Την αίτηση αριθμ. 139/5.4.93 τη ςΈνωσης Αγροτι¬ 
κών Συν/σμών Μεσσαράς Ν. Ηρακλείου Κρήτης «περί 
αναγνωρίσεως Προστατευομένης Ονομασίας Προέλευ¬ 
σης» - ΠΟΠ - με το τοπονύμιο «ΓΟΤΡΥΣ ΗΡΑΚΛΕΙΟΥ 
ΚΡΗΤΗΣ», αποφασίζουμε: 

1. Η ένδειξη «ΓΟΤΡΥΣ ΗΡΑΚΛΕΙΟΥ ΚΡΗΤΗΣ» Προστα- 
τευομένη Ονομασία Προέλευσης μπορεί να χρησιμοποιη¬ 
θεί για την περιγραφή εξαιρετικού παρθένου ελαιολάδου 
που παράγεται από την ποικιλία ελιάς Κορωνέϊκη καλλιερ¬ 
γούμενη στα διοικητικά όρια της επαρχίας Καινουργίου και 
ειδικότερα των Κοινοτήτων Πόμπιας, Πετροκεφαλίου, 
Κουσέ, Καστελλίου, Περίου, Αληθινής, Πλατάνου, Πλώ- 
ρας, Χουστουλιανών, Μητροπόλεως, Αγ. Δέκα, Αμπελού- 
ζου, Γκαγκάλων, Απεσωκαρίου, Βασιλικής, Βασιλικών, 
Αγωγείων, Γαλιάς, Ρούφα, Μορονίου, καθώς και του Δή¬ 
μου Μοιρών του Νομού Ηρακλείου και εφόσον πληρούνται 
οι προϋποθέσεις που καθορίζονται με την απόφασή μας 
αυτή και με τις σχετικές διατάξεις του Ν.2040/1992 και 
του Π.Δ. 61/1993. 

2. Η μεταποίηση του ελαιοκάρπου σε ελαιόλαδο γίνεται 
σε ελαιοτριβεία των ανωτέρω αναφερομένων Δήμων Κοι¬ 


νοτήτων και που πληρούν τις προϋποθέσεις που καθορί¬ 
ζονται στο άρθρο 3 του Π.Δ. 61/1993. 

3. Ο ελαιόκαρπος για παραγωγή εξαιρετικού παρθένου 
ελαιολάδου «ΓΟΤΡΥΣ ΗΡΑΚΛΕΙΟΥ ΚΡΗΤΗΣ» Π.Ο.Π. 
πρέπει να πληρεί τις εξής προϋποθέσεις: 

α. Προέρχεται από ελαιώνες, στους οποίους η καταπο¬ 
λέμηση του δάκου γίνεται με δολωματικούς ψεκασμούς 
απο εδάφους ή με βιολογικές μεθόδους. 

β. Η συλλογή του ελαιοκάρπου γίνεται με μάδημα και 
ραβδισμό. 

γ. Η μεταφορά του ελαιοκάρπου στα ελαιοτριβεία γίνε¬ 
ται σε πλαστικά τελάρα διάτρητα ή σάκκους από φυτικά 
υλικά, χωρητικότητας 30-50 χιλιογράμμων. 

δ. Ο ελαιόκαρπος για επεξεργασία: 

-Δεν πρέπει να περιέχει ξένες ύλες 

-Δεν πρέπει να έχει δακοπροσβολές σε ποσοστό μεγα¬ 
λύτερο του 5% 

-Δεν πρέπει να περιέχει αλλοιωμένους καρπούς - σπα¬ 
σμένες ελιές, σάπιες κ.τ.λ. σε ποσοστό μεγαλύτερο του 
5%. 

ε. Η επεξεργασία του ελαιοκάρπου στα ελαιοτριβεία γί¬ 
νεται εντός τριών (3) ημερών κατ’ ανώτατο όριο από της 
συλλογής του. 

στ. Η επεξεργασία του ελαιοκάρπου γίνεται σε κλασ¬ 
σικά ή φυγοκεντρικά ελαιοτριβεία που διασφαλίζουν θερ¬ 
μοκρασίες μικρότερες από 30°0 της ελαιόπαστας κατά τη 
μάλαξη και τα περισσότερα διαθέτουν ανοιξείδωτες δεξα¬ 
μενές. 

4. Δεν δικαιούνται της προστατευόμενης ονομασίας 
προέλευσης «ΓΟΤΡΥΣ ΗΡΑΚΛΕΙΟΥ ΚΡΗΤΗΣ» Π.Ο.Π. τα 
εξαιρετικά παρθένα ελαιόλαδα που προέρχονται από ανά¬ 
μειξη με ελαιόλαδα κατωτέρων ποιοτικών κατηγοριών. 

5. Το εξαιρετικό παρθένο ελαιόλαδο «ΓΟΤΡΥΣ ΗΡΑ¬ 
ΚΛΕΙΟΥ ΚΡΗΤΗΣ» Π.Ο.Π. έχει οργανοληπτικά χαρακτηρι¬ 
στικά ώριμου καρπού, δηλαδή οσμή ώριμου καρπού και 
γλυκίζουσα γεύση. 

6. Τα εξαιρετικά παρθένα ελαιόλαδα «ΓΟΤΡΥΣ ΗΡΑ¬ 

ΚΛΕΙΟΥ ΚΡΗΤΗΣ» Π.Ο.Π. πριν τη διάθεση τους στην κα¬ 
τανάλωση υποβάλλονται σε φυσικοχημική ανάλυση και 
οργανοληπτική δοκιμασία, σύμφωνα με οδηγίες του 
Υπουργείου Γ εωργίας. - 

7. Για την παραγωγή, διακίνηση και τυποποίηση εξαιρε¬ 
τικού παρθένου ελαιολάδου «ΓΟΤΡΥΣ ΗΡΑΚΛΕΙΟΥ ΚΡΗ¬ 
ΤΗΣ» Π.Ο.Π. πρέπει να πληρούνται οι προϋποθέσεις του 
άρθρου 4 του Π.Δ. 61/1993. 

8. 0 λογότυπος που προβλέπεται στα άρθρα 4 και 5 του 
Π.Δ. 61/93 για εξαιρετικά παρθένα ελαιόλαδα «ΓΟΤΡΥΣ 
ΗΡΑΚΛΕΙΟΥ ΚΡΗΤΗΣ» Π.Ο.Π. αποτελείται από τα γράμ¬ 
ματα και τους σχετικούς αριθμούς που δηλώνουν τον αύ« 
ξοντα αριθμό ετικέτας και τα δύο τελευταία ψηφία του 
έτους παραγωγής και αναγράφονται ως εξής: 

ΓΟ - αύξων αριθ. ετικέτας /δύο τελευταία ψηφία έτους 
παραγωγής. 

9. Επί των εξαιρετικών παρθένων ελαιολάδων «ΓΟΤΡΥΣ 
ΗΡΑΚΛΕΙΟΥ ΚΡΗΤΗΣ» Π.Ο.Π. έχουν παράλληλη εφαρ¬ 
μογή οι γενικές και ειδικές διατάξεις του Ν. 2040/92, κα¬ 
θώς και των Π.Δ. 61/1993 και 81/1993 για θέματα που 
δεν ρυθμίζονται με την παρούσα απόφασή μας. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 1993 

Ο ΥΦΥΠΟΥΡΓΟΣ 

Α. ΚΑΡΑΓΚΟΥΝΗΣ 

-φ- 

Αριθ. Υ4β/6841 ( 11 ) 

Συμπλήρωση της αριθμ. Υ4β/3370/12.4.93 απόφαση 
Υπουργού Υγείας, Πρόνοιας και Κοιν. Ασφαλίσεων, 
«Περί προδιαγραφών αεροπορικών μέσων και κριτη¬ 
ρίων λειτουργίας Ιδιωτικών και λοιπών φορέων για την 
άσκηση Ε.Π.Φ. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 31 του Ν. 2072/92 (ΦΕΚ 
125/23.7.92, τεύχος Α'). 

2. Τςι αριθμ. Υ. 1938/9.12.92 (ΦΕΚ 727/Β792), Υ/ 
1977/26.1.93 (ΦΕΚ 23/Β793) κοινές αποφάσεις του 
Πρωθυπουργού και του Υπουργού Υγείας, Πρόνοιας και 
Κοινών. Ασφαλίσεων «Ανάθεση αρμοδιοτήτων στους 
Υφυπουργούς». 

3. Το αριθμ. 7653/25.6.93 έγγραφο του Ε.Κ.Α.Β. απο¬ 
φασίζουμε: 

Για την αναγνώριση της δαπάνης, που προκύπτει από 
τις διακομιδές με αεροπορικά ή πλωτά μέσα, καθορίζουμε 
τα παρακάτω δικαιολογητικά: 

1. Βεβαίωση αναγκαιότητας, η οποία θα δίδεται από: 
α) Τον αναγγέλοντα Ιατρό Κρατικού Νοσ/μείου, Κέ¬ 
ντρου Υγείας, Υγειονομικού Σταθμού, Αγροτικού Ια¬ 
τρείου. 

β) Σε περιπτώσεις που αυτό είναι αδύνατο (δεν υπάρχει 
ιατρός των ανωτέρω κατηγοριών) ισχύουν τα όσα αναφέ- 
ρονται στο αρθ. 3 παρ. 2 της Υπουργικής Απόφασης Υ4β/ 
3370/12.4.93. 

γ) Σε περίπτωση που η μεταφορά εκτελείται παρουσία 
Ιατρού του Ε.Κ.Α.Β., οφείλει να βεβαιώσει περί της ανα¬ 
γκαιότητας. 

δ) Σε περίπτωση που καταστρατηγούνται τα ανωτέρω 
θα κινείται η διαδικασία που προβλέπεται από τις κείμενες 
διατάξεις, προς κάθε κατεύθυνση, χωρίς η διαδικασία να 
εμποδίζει την αποληρωμή της μεταφοράς, 
ε) Γ ια τις περιπτώσεις μεταφορών που έχουν πραγματο¬ 


ποιηθεί μέχρι τη δημοσίευση της παρούσης και υπάρχει 
πρόβλημα διχογνωμίας ως προς τη βεβαίωση αναγκαιότη¬ 
τας του αναγγέλοντος ιατρού και του παραλαμβάνοντος 
υγειονομικού σχηματισμού ή αδυναμία του υγειονομικού 
σχηματισμού, να βεβαιώσει περί της αναγκαιότητας της 
διακομιδής ή καθυστέρησης αυτού, πέραν των σαράντα 
πέντε ημερών από την ημερομηνία που έγινε η διακομιδή, 
υπερισχύει αντίστοιχα η γνωμάτευση αναγκαιότητας του 
αναγγέλοντος ιατρού ή εντολή του Αεροϋγειονομείου 
από την οποία προκύπτει ότι κινήθηκε η διαδικασία μέσω 
του ΕΚΑΒ η εντολή του ΕΚΑΒ. 

2. Τιμολόγιο η κατάσταση του μεταφορέα. 

3. Οποιοδήποτε στοιχείο σχετικό με την ασφαλιστική 
κάλυψη του μεταφερθέντος βαρέως ασθενή. 

4. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουλίου 1993 

Ο ΥΦΥΠΟΥΡΓΟΣ 

ΝΙΚ. ΑΝΑΣΤΑΣΟΠΟΥΛΟΣ 
-+- 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στη αριθμ. Α.Π.Δ1/ΦΑ.38/16525/93 κοινή απόφαση 
των Υπουργών Εθνικής Οικονομίας, Οικονομικών, Βιομη¬ 
χανίας, Ενέργειας και Τεχνολογίας και Εμπορίου απο δη- 
μοσιεύθηκε στο ΦΕΚ 500/7.7.1993 (τ. Β') επιφέρεται η 
πιο κάτω διόρθωση: 

Στη σελίδα 5467 στήλη β’ και στοίχο 26ο εκ των άνω, 
από τη λανθασμένη λέξη «να» στη σωστή «θα». 

Στη ίδια σελίδα και στήλη στοίχους 15ο, 16ο, 17ο, από 
το τέλος διαγράφεται η φράση «Η καταμέτρηση των απο¬ 
θεμάτων από την Τελωνειακή Αρχή μέχρη την 25η ημέρα 
κάθε μήνα». 

2) Στη σελίδα 5468 στήλη β' και στοίχο 20ο εκ των άνω 
από τη λανθασμένη λέξη «και» στη σωστή «που». 

Στη ίδια σελίδα και στήλη, στοίχο 25ο από την λανθα¬ 
σμένη λέξη «της» στη σωστή «την». 

Στη ίδια σελίδα και στήλη, στοίχο 14ο από το τέλος δια¬ 
γράφεται το «Δ1». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


